Page:Welsh Medieval Law.djvu/133

 ıdaỽ gogreıt eıſſín. achuccỽy. Gỽys rıgh yll gan tyſton. neu tarỽ̣aỽ ypoſt teır gỽeıth ny ellır e gỽadu onyt trỽy lys. Pan wat- ter hagen: llỽ ydyn awyſſer ary trydyd o wyr vn vꝛeínt ac ef ae gỽatta. Of llys ageıff penneu ygỽarthec a lather yny gegín ae traet eıthyr yta uodeu. y ymboꝛth ef ae was adaỽ oꝛ llys. Yn rat ygỽna ef gỽeıth yllys oll eıthyr trı gỽe- ıth. kallaỽꝛ. a bỽell gỵṇṇụt aỽch lydan. a gỽayỽ. Goſ llys bıeu keínyon kyfedỽch. Ef ageıff pedeır keınhaỽc o pop karcharaỽꝛ ydıotto heyrn y arnaỽ. Ytır ageıff yn ryd. Gỽıraỽt gyfreıthaỽl ageıff oꝛ llys. lloneıt ylleſtrı ygofyer ac ỽynt yny llys oꝛ cỽꝛỽf. ar trayan oꝛ med. ar hanher oꝛ bꝛagaỽt. Ef yỽ ytrydydyn ageıff ymeſſur hỽnnỽ. o- dyna yrıghyll. yndıwethaf y trullyat. Ny eıll neb gof bot yn vn gymhỽt ar gof llys heb yganhat. Vn rydıt yỽ ar valu yny velın ar bꝛenhín. Ef bıeu gobꝛeu merchet ygof- eín auỽynt ydanaỽ ac ỽꝛth y ohen. wheuge- ínt yỽ ebedıỽ y gof llys. a wheugeínt yỽ go- byr y verch. Punt ahanher yỽ y chowyll. Teır punt yny hegỽedı.